open-index/open-wikipedia-markdown huggingface dataset:
Театри халқии ноҳияи Нуробод

**Театри халқии ноҳияи Нуробод**, ҳайати эҷодест, ки соли 1980 дар заминаи Хонаи маданият дар ноҳияи Нуробод таъсис ёфтааст. Коргардони аввалини театр А. Анҷиров буд. 

Нахустин намоишномаи театр «Эшони риш»-и Ҳ. Содиқ (соли 1981) мебошад. Баъдтар ба театр артистон: Ҷ. Раҳимов, Д. Қодиров, О. Ваҳҳобов, Т. Кабутова ва диг. омада, дар пешрафти кори театр саҳми калон гузоштанд. Театр як қатор пейсаҳои замонавиро ба саҳна гузоштааст: «Бародарон»-и М. Бахтӣ, «Қасос»-и С. Саидмуродов, «Қарздор»-и У. Умарбеков, «Хас каму ҷаҳон пок»-и М. Шарифов, «Лейтенант Олимов айбдор мекунад»-и А. Сидқӣ, «Эшони Иллоанта»-и А. Атобоев, «Хоҷанав-параст»-и Ф. Муҳаммадиев ва М. Миров, «Падари тасодуфӣ»-и Б. Файзуллоев, «Хоби мудир»-и С. Мирзоев ва ғ. Дар театр дастаҳои мусиқӣ ва драмавӣ амал меку-нанд. Театр иштирокчии Фестивал-конкурси «Бӯстон-3», (1986-87) ва «40-солагии ғалабаи Армияи Советӣ» (1985) мебошад. 

Коллективи театр аз Ҷ. Раҳимов, С. Алиев, О. Ваҳҳобов, А. Обидов, Д. Мирзодавлатов, Б. Маҳмадҷонов, Х. Гулов, Т. Ҳисориев, П. Носиров ва диг. иборат аст. Ҳайати эҷодии Театр чандин бор ба шаҳру ноҳияҳои Ваҳдат, Бохтар, Хоруғ, Ҳисор, Лахш, Рашт, Файзобод ва шаҳри Роғун сафари эҷодӣ кардааст.
## Эзоҳ

Гурӯҳ:Муассисаҳои театрӣ дар Тоҷикистон
Гурӯҳ:Театрҳои Тоҷикистон
Гурӯҳ:Театрҳои ноҳияҳои тобеи ҷумҳурӣ
Гурӯҳ:Ноҳияи Нуробод
Театри халқии ноҳияи Мурғоб

**Театри халқии ноҳияи Мурғоб**, ҳайати эҷодиест, ки 1 январи 1980 дар Мурғоб таъсис ёфтааст. 24 нафар ҳунармандони ҳаваскорро муттаҳид кардааст. 

Театр асосан намоишномаҳои драматургҳои қирғизро таҳия менамояд. «Достони бахт» ва «Мутриб»-и М.Байҷиев, «Духтари тило»-и Ҷ. Боконбаев, «Тақдири падар»-и Б. Чақиев, «Машварат»-и Т. Абдумомунов, «Медали сиёҳ», «Чоҳкан зери чоҳ»-и И. Маматов ва ғ. аз қабили онҳоянд. 

Ҳайати театр дар фестивал-конкурси ҷумҳуриявии эҷодиёти халқ- «Бӯстон- 3» бо намоишномаи «Оби мурод»-и А. Деҳқонбоев сазо-вори ҷоизаи сеюм шудааст.
## Эзоҳ

Гурӯҳ:Муассисаҳои театрӣ дар Тоҷикистон
Гурӯҳ:Театрҳои Тоҷикистон
Гурӯҳ:Театрҳои Вилояти Мухтори Кӯҳистони Бадахшон
Гурӯҳ:Мурғоб
Театри Аҳорун

**Театри Аҳорун** (*Театри давлатии тамошобини ҷавон «Аҳорун»*) — театри давлатии таҷрибавии тамошобини ҷавон, ҳайати эҷодӣ, ки 1 январи 1990 дар назди ҳукумати шаҳри Душанбе таъсис ёфтааст.

Аввал чун студия ба вуҷуд омад, роҳбари бадеии он ҳунарпеша ва коргардон Ф. Қосимов буд. Аз соли 2010 ин вазифаро ҳунарпеша С. Қосимова ба уҳда дорад. Ҳайати эҷодии «Аҳорун»-ро як гурӯҳ ҳунарпешагони Театри давлатии ҷавонони Тоҷикистон ба номи М. Воҳидов ташкил доданд. Он аз аввал бо навҷӯию навоварӣ ба фаъолият пардохт ва ҳамчун театри коргардонӣ симо пайдо намуд. Роҳбари бадеии «Аҳорун», муаллиф, таҳиягар ва аксаран ороишдиҳандаи саҳна Фаррух Қосимов буд, ғоя, мазмун ва сохту услуби намоишҳоро худи ӯ эҷод менамуд.

## Намоишҳо
Нахустин намоиши «Аҳорун» «Юсуфи гумгашта боз ояд ба Канъон» аз рӯйи ашъори Ҷалолуддини Балхӣ, Шайх Аттор, Ҳофизи Шерозӣ ва Абдурраҳмони Ҷомӣ соли 1991 таҳия шуд, ки аз ҳар лиҳоз навгонӣ дар театри тоҷик буд. Намоишҳои дигари «Аҳорун» — «Исфандиёр», «Шоҳ Фаридун» (ҳар ду аз рӯйи «Шоҳнома»-и Фирдавсӣ, 1992, 1997) — «Даҷҷол» (1994) — «Шайх Санъон» (1996) — «Қиссаи ишқ» (2000) «Шоҳ Лир» (2003) — «Зардушт» (2006) — «Раъно» (2007) — «Дило, назди касе биншин …» (2008) низ аз ҷониби Ф. Қосимов дар асоси назми классикии форс-тоҷик эҷод шудаанд. Ӯ дар ин намоишҳо сабки театри маишӣ, айнан ҳаётиро рад намуда, ҳалли шартӣ, образнокию рамзӣ, шаклҳои кушоду равшани театриро афзалтар шуморид ва тамошогарро бо бозёфтҳои ҷасуронаи эҷодии хеш дар ҳайрат гузошт. Фаррух Қосимов дар театри бунёдсохтаи хеш классикаи миллиро аз нав зинда намуд, дар он мавзӯъҳои хеле муҳимми умумиинсонӣ, ғоя ва эҳсосро дарёфт. Роҳбари соҳибистеъдод ва навҷӯй дар ашъори Фирдавсӣ, Аттор, Румӣ, Ҷомӣ, Ҳофиз ва дигар адибони классикӣ унсурҳои драмаро эҷодкорона истифода бурд ва равнақ бахшид. Намоишҳои навоваронаи «Аҳорун» дар ҳаёти театри тоҷик ва умуман фарҳанги Тоҷикистон саҳифаи нав кушоданд.

## Ҷашнвораҳо
«Аҳорун» дар Фестивали театрҳои тамошобини навраси Осиёи Марказӣ (Тошканд, 1990) — фестивалҳои театрии ҷумҳуриявии «Парасту — 90», «Наврӯз — 90», «Парасту — 95» сазовори шоҳҷоиза (Гран При) ва ҳамчунин ба ҷоизаи «Оскар»-и маҷ. «Театральная жизнь» ва медали тилои фестивали ҳарсо­лаи байналмилалии «Даҳаи Фаҷр» (Теҳрон, 1992) гардидааст. Роҳбари театр Ф. Қосимов барои намоишномаҳои «Шоҳ Фаридун», «Шайх Санъон» ва «Қиссаи ишқ» дар фестивалҳои ҷумҳуриявии «Парасту» соҳиби ҷоизаи беҳтарин коргардони театр шудааст. Дар «Аҳорун» як зумра ҳунарпешагон, аз ҷумла Ҳунарманди халқии Тоҷикистон С. Азизова, Ҳунарпешагони шоистаи Ҷумҳурии Тоҷикистон Қ. Собир, С. Қосимова, Д. Убайдуллоев, А. Шарифов, ҳунарпешагон Ҳ. Солеҳов, К. Мирзоев, Х. Мустафоев, Ҳ. Чиллаев ва дигарон ба камол расидаанд. «Аҳорун» ба Эрон, Россия, Ӯзбекистон, Белгия, Полша, Фаронса ва ғайра сафарҳои эҷодӣ намуда, сазовори обрӯю эътибори баланд гардидааст.

## Эзоҳ

## Сарчашма
* 

Гурӯҳ:Театрҳои Душанбе
Гурӯҳ:Муассисаҳои театрӣ дар Тоҷикистон
Татарников Александр (рассом)

**Татарников Александр** - суратгар.   Дар соли 1993 таваллуд. Рассом як самт тамоми нав дар санъат биёфарид.  
Эҷодиёти рассом аст алоқаманд, ки бо дин, фазо, навиштаҳои қадим аст. Ҳамчунин, рассом биёфарид як қатор насронӣ наққошиҳои.
## Сарчашмаҳо
*http://de.pluspedia.org/wiki/Kreativen_Stil_ufolism
*- ахбор воситаҳои ахбори омма

Гурӯҳ:Суратгар
Содиқ Нуруллоев

**Содиқ Нуруллоев** (5 июни 1961, деҳаи Худгифи Соя, ноҳияи Масчо) — овозхони опера, Ҳунарпешаи шоистаи Тоҷикистон (2011).

## Зиндагинома
Содиқ Нуруллоев 5 июни соли 1961 дар деҳаи Худгифи Сояи ноҳияи Масчо дар оилаи деҳқон таваллуд шудааст. Соли 1968 ба мактаби миёнаи № 10 рафта, онро соли 1978 хатм кардааст**.**

Дар айёми кудакӣ бо хондани шеъру суруд хеле завқ дошт. Дар синфи 6-ум ӯро ба кружоки худфаъолиятии мактаб қабул карданд. Аз оғози кудакӣ Содиқ бо сурудҳои ҳунармандони маъруфи тоҷик ба монанди **Ҷӯ**рабек Муродов, Зафар Нозимов, Одина Ҳошим ва дигарон дилбохта бо шеваи кӯдакӣ сурудҳои инҳоро дар тамоми мафҳилҳои мактаб ва ноҳия месароид. Устоди аввалини Содиқ Саидумар Умаров мебошад, ки то имрӯз дар театри ноҳияи Мастчоҳ фаъолият дорад. Солҳои 1979—1981 дар сафи Қувваҳои Муссалаҳи Иттиҳоди Шӯравӣ хизмат намудааст. Соли 1982 ба Омӯзишгоҳи мусиқии шаҳри Ленинобод (Хуҷанд) ба шуъбаи овозхонии академӣ дохил мешавад. Пас аз хатми Омӯзишгоҳи мусиқӣ ба Институти санъати ба номи М. Турсунзода ба факултаи овозхони академӣ ва тайёр кардани овозхони опера дохил мешавад.

Дар давраи донишҷӯӣ дар донишкада бисёр нозукиҳои санъати операро аз устодони худ Шамсӣ Низомов, Ибодулло Абдуллоев, Галина Федюк, Бурҳон Мамадқулов аз худ мекунад. Соли 1988 донишҷӯи соли 3-юм ба Театри академии опера ва балет ба кор меояд. Дар давраи кор ва фаъолият Содиқ Нуруллоев зиёда аз 40 нақш офарида, дар саҳнаи театр 12 консерти хоса мондааст. Мавсуф дар Рӯзҳои фарҳангии Тоҷикистон дар кишварҳои Русия, Ӯзбекистон, Туркманистон иштирок намудааст. Бо консертҳои хоса ба давлатҳои Чин, Туркия, Русия, Қирғизистон, Қазоқистон сафарҳои ҳунарӣ намудааст.

## Эҷодиёт
Ӯ овози форам ва дорои маҳорати сарояндагӣ ва маданияти баланд дошта дар саҳнаи театр якчанд нақшҳои (образ) ҷолиб офаридааст. Махсусан маҳорати сарояндагиаш дар овозхонии операвии асарҳои классикии миллӣ, рус ва хориҷӣ хеле хуб садо медиҳад. Дар 40 спектаклҳои операвӣ нақш офаридааст.

## Ҷоизаву унвонҳо
Содиқ Нуруллоев барои дар соҳаи ҳунари касбӣ бо бисёр сипосномаҳо ва мукофотҳои Вазорати фарҳанг ва соли 2005 бо медали «Хидмати шоиста» ва соли 2011 бо унвони фахрии «Ҳунарпешаи шоистаи Тоҷикистон» қадрдонӣ шудааст.

## Эзоҳ

Гурӯҳ:Ҳунармандони Тоҷикистон
Гурӯҳ:Ҳунарпешаи театри давлатии академии опера ва балети ба номи Садриддин Айнӣ
Гурӯҳ:Ҳунарпешагони шоистаи Тоҷикистон
Гурӯҳ:Омӯзгорони Консерватрияи миллии Тоҷикистон
Гурӯҳ:Зодагони ноҳияи Масчо
Муҳиддин Исохонов

**Муҳиддин Исохонов** — актёр ва коргардони театр, Ҳунарпешаи хизматнишондодаи ҶШС Тоҷикистон (1945)
## Нигаред
* Феҳристи ҳунарпешаҳои хизматнишондодаи ҶШС Тоҷикистон
## Адабиёт
* 

Гурӯҳ:Ҳунарпешагони хизматнишондодаи ҶШС Тоҷикистон
Гурӯҳ:Феҳристи ҳунарпешагон
Аҳмадулло Абдуллоев

**Аҳмадулло Абдулло́ев** (1910, деҳаи Каттатоҷики вилояти Андиҷон, Ӯзбекистон – 13 сентябри 1966, Душанбе) — сарояндаи тоҷик, Ҳофизи халқии ҶШС Тоҷикистон (1947).

## Зиндагинома
Санъати навозандагӣ ва сарояндагиро аз ҳунарманди номии Андиҷон Қорӣ Камол омӯхтааст. Соли 1930 ба Тоҷикистон кӯчида омад ва то соли 1937 дар собиқ ноҳияи Куйбишев колхозчӣ шуда кор кард. Соли 1937 сароянда ва навозандаи Театри мусиқии шаҳри Сталинобод (ҳозира Театри давлатии академии опера ва балети тоҷик ба номи С. Айнӣ) ва аз соли 1938 то охири умр ҳофизи Филармонияи давлатии Тоҷикистон буд.

## Суруду оҳангҳо
Суруду оҳангҳои Абдуллоев ба мавзӯъҳои гуногун бахшида шудаанд. Истеъдоди баланд ва маҳорати хуби сарояндагии Абдуллоев махсусан дар иҷрои сурудҳои «Духтари озоди Ватан» (шеъри М. Аминзода), «Баҳори зиндагӣ» (шеъри Р. Озод), «Ба ғайрам» (шеъри Сайидо), «Парвона медонад» (шеъри А. Лоҳутӣ) зоҳир гаштааст. Аҳмадулло Абдуллоев чанд суруд аз «Шашмақом» низ иҷро кардааст, ки дар Радиои тоҷик ва грампластинка сабт шудаанд. 
Бо Грамотаи Фахрии Президиуми Совети Олии ҶШС Тоҷикистон сарфароз гардидааст.

## Адабиёт
* 

## Сарчашма
* 

Гурӯҳ:Овозхонҳои тоҷик
Гурӯҳ:Ҳофизони халқии ҶШС Тоҷикистон
Абдусалом Раҳимов

**Абдусалом Раҳимов** (9 ноябри 1917, Хуҷанд — 5 январи 1999) — ҳунарпеша ва коргардони синамо. Ҳунарпешаи хизматнишондодаи ҶШС Тоҷикистон (1945). Ҳунарпешаи халқии ҶШС Тоҷикистон (1962).

## Зиндагинома
Курсҳои ҳунарпешагии назди киностудияи Сталинобод (1936), факултети ҳунарпешагии ГИТИС (1941) ва факултети таъриху фалсафаи Университети давлатии Тоҷикистонро хатм кардааст.

## Ҷоизаҳо
Бо орденҳои «Байрақи Сурхи Меҳнат» (1949), «Нишони Фахрӣ» (1957), «Дӯстии халқҳо» (1977), медали «Барои меҳнати шуҷоатнок дар Ҷанги Бузурги Ватании солҳои 1941—1945» (1945), панҷ ифтихорномаи Президиуми Шӯрои Олии ҶШС Тоҷикистон, ифтихорномаи Президиуми Шӯрои Олии ҶШС Ӯзбекистон (1955). Пешоҳанги синемогарони ИҶШС.

## Эзоҳ

Гурӯҳ:Ҳунарпешагони хизматнишондодаи ҶШС Тоҷикистон
Гурӯҳ:Синамогарони Тоҷикистон
Гурӯҳ:Ҳунармандон аз рӯи алифбо
Гурӯҳ:Ҳунарпешагони халқии ҶШС Тоҷикистон
Тоҳир Тоҷибоев

**Тоҳир Тоҷибоев** () — ҳунарпешаи театру синамо ва коргардони шӯравии тоҷик, Ҳунарпешаи хидматнишондодаи ҶШС Тоҷикистон (1943), Ҳунарпешаи халқии ҶШС Тоҷикистон (1964).

## Корнома
Соли 1930 ба театри назди Шӯъбаи маорифи халқи Хуҷанд (баъдтар дар асоси он театри касбӣ ташкил ёфтааст) дохил шуд. Яке аз асосгузорони ин театр ба шумор меравад. Сипас солҳои 1945—1955 ба театри давлатии академии драмаи ба номи Лоҳутӣ омада чун ҳунарпешаи бомаҳорат ном баровард 

Солҳои 1955—1970 дар Театри драмаи мусиқии ба номи А. С. Пушкини Ленинобод кор мекунад. Вай дар иҷрои нақшҳои Тоҳир («Тоҳир ва Зӯҳро»-и С. Абдулло), Неъмат («Ҳалима»-и Ғ. Зафарӣ) ва бисёр нақшҳои дигар маҳорати баланди актёриашро зоҳир намудааст.

Тоҷибоев ба ҳамчун коргардон пйесаҳои «Нурхон»-и К. Яшин, «Лайлӣ ва Маҷнун»-и Ш. Хуршед, «Иродаи зан»-и А. Сидқӣ ва дигар осори драматургони советиро ба саҳна гузоштааст. 

## Ҷоизаву медалҳо
Бо медалҳои «Барои меҳнати шоён»  ва «Ветерани меҳнат» қадр гардидааст.

## Эзоҳ

## Адабиёт
* 
* Арбобони фарҳанги тоҷик. Донишнома / Муаллиф-мураттиб Ёрмуҳаммади Сучонӣ. — Душанбе, 2016. — 863 с.

Гурӯҳ:Ҳунарпешаҳои театри Тоҷикистон
LaC TV

**LaC TV** () — ширкати шабакаи телевизюнии шаҳри Вибо-Валентия.

## Эзоҳ

## Пайвандҳо
* lactv.it - сомонаи расмии La C (ital.)
Ашӯра Носирова

**Ашӯра Носирова** — (тав. 1924, деҳаи Қистақӯзи ноҳияи Хуҷанд – ваф. 2008, ҳамон ҷо), раққосаи барҷастаи тоҷик, Ҳунарпешаи хизматнишондодаи ҶШС Тоҷикистон (1945) Ҳунарпешаи халқии Тоҷикистон (1947).
## Зиндагинома
Ашӯра Носирова солҳои 1934-1939 дар техникумҳои занонаи Ленинобод (ҳоз. Хуҷанд), баъдтар Сталинобод (ҳоз. Душанбе) таҳсил кардааст. С. 1939 дар азназаргузаронии ҷумҳуриявии ҳаваскорони санъати деҳот иштирок карда, ҷои аввалро соҳиб шуд. Худи ҳамон сол Носироваро ба Театри колхозии Сталинобод ба кор даъват намуданд. Солҳои 1940-1960 раққоси Филармонияи давлатии Тоҷикистон. Аз соли 1960 нафақагири шахсӣ. 
## Эҷодиёт
Ба қавли А. Нуров: «Носирова дар пешравии санъати рақсии тоҷик ҳиссаи арзанда гузоштааст. Чанд муддат дар ҳайати Ансамбли рақсии халқҳои ИҶШС (таҳти роҳбарии устоди машҳури рақс И. Моисеев) нозукиҳои санъати рақси касбиро омӯхта, маҳораташро такмил дод. Носирова вобаста ба шароити таърихию иҷтимоии ҳайти халқ репертуарашро сайқал дода тавассути рақсҳояш тарзи зиндагӣ, анъана, урфу одат ва хусусиятҳои миллиро ифода менамуд…. Ӯ ҳангоми иҷрои рақсҳояш асосан ба ҳаракати даст, сар ва китфҳо эътибор медод. Солҳои Ҷанги Бузурги Ватанӣ Носирова дар ҳайати Театри фронтӣ ҳамроҳи як гурӯҳ устодони санъати Тоҷикистон дар назди ҷанговарони фронтҳои Ленинград, Калинин, Марказии Волхов ҳунарнамоӣ кардааст…. Истифодаи унсурҳои рақси халқӣ, омезиши хусусиятҳои балети классикӣ бо рақси миллӣ, офаридани образҳои мукаммалу пурҷозиба репертуари Носироваро ғанӣ гардонидаанд. Рақсҳои иҷронамудаи Носирова вобаста ба шароит ва замон гуногунмазмун ва аз ҷиҳати мавзӯъ бой мебошанд. Беҳтарин рақсҳои офаридаи Носирова: «Нақорабазм», «Шодиёна», «Бозии калон», «Пахта», «Товус», «Муҳайяр», «Ҷигарпора», «Тановар», «Рез», «Усмония», «Кабутари сулҳ», «Вохӯрӣ», «Дилбар» ва ғ.». Н. аз рақсҳои дигари шарқ – ӯзбекӣ, хоразмӣ, ӯйғурӣ, ҳиндӣ, муғулӣ, хитоӣ ва ғ.-ро вобаста ба урфу одат, анъана ва русумҳои ин халқҳо хеле табиӣ ва боварибахш иҷро мекард. Носирова ба бисёр мамлакатҳои хориҷӣ – Эрон, Чехословакия, Венгрия, Покистон ва ғ. сафари ҳунарӣ намудааст. Иштирокчии Даҳаи санъати тоҷик дар Москва (1949, 1957), фестивалҳои умумиҷаҳонии ҷавонон ва студентон дар Прага (1947) ва Будапешт (1949) мебошад. Носирова аввалин ҳунарвари тоҷик мебошад, ки лауреати Конкурси умумииттифоқии устодони эстрада дар Москва шудааст (1946). Лауреати Мукофоти давлатии СССР (1952).   
## Ҷоизаҳо
Бо ордени Байрақи Сурхи меҳнат, 3 ордени «Нишони Фахрӣ» ва медалҳо муко-фотонида шудааст.
## Нигаред
* Феҳристи ҳунарпешаҳои хизматнишондодаи ҶШС Тоҷикистон

## Эзоҳ

Гурӯҳ:Ҳунарпешагони хизматнишондодаи ҶШС Тоҷикистон
Гурӯҳ:Ҳунарпешагони халқии ҶШС Тоҷикистон
Гурӯҳ:Ҳунарпешаи Филармонияи давлатии Тоҷикистон
Гурӯҳ:Феҳристи ҳунарпешагон
Латофат Орифова

**Латофат Орифова** (1917-1984)  - раққоса, Ҳунарпешаи хизматнишондодаи ҶШС Тоҷикистон (1941), баъд ҳунарпешаи халқии Ҷумҳурии Тоҷикистон (1947). Аз соли 1940 дар филармония давлатӣ  (ҳоло Филармонияи давлатии Тоҷикистон ба номи Акашариф Ҷӯраев) кор мекард.

## Нигаред
* 

## Пайвандҳо
* Сомонаи расмии Театри давлатии драма ва мусиқии ба номи Тӯҳфа Фозилова 
* Феҳристи ҳунарпешаҳои хизматнишондодаи ҶШС Тоҷикистон
## Эзоҳ

Гурӯҳ:Ҳунарпешагони хизматнишондодаи ҶШС Тоҷикистон
Гурӯҳ:Ҳунарпешаи театри давлатии академии опера ва балети ба номи Садриддин Айнӣ
Гурӯҳ:Феҳристи ҳунарпешагон
Александр Ширшов

**Александр Ширшов** – ҳунарпешаи Театри давлатии драмаи русии ба номи Владимир Маяковский, Ҳунарпешаи хизматнишондодаи ҶШС Тоҷикистон (1942).
## Нигаред
* Феҳристи ҳунарпешаҳои хизматнишондодаи ҶШС Тоҷикистон

## Эзоҳ

## Адабиёт
* 

Гурӯҳ:Ҳунарпешагони хизматнишондодаи ҶШС Тоҷикистон
Гурӯҳ:Ҳунармандон аз рӯи алифбо
Гурӯҳ:Ҳунарпешаи театр
Гурӯҳ:Ҳунарпешаҳои Тоҷикистон
Гурӯҳ:Ҳунарпешаи Театри давлатии драмаи русии ба номи Владимир Маяковский
Анна Бобоева

**Анна Бобоева** — сарояндаи опера, Ҳунарпешаи хизматнишондодаи ҶШС Тоҷикистон (1941)
## Нигаред
* Феҳристи ҳунарпешаҳои хизматнишондодаи ҶШС Тоҷикистон
## Адабиёт
* 

Гурӯҳ:Ҳунарпешагони хизматнишондодаи ҶШС Тоҷикистон
Гурӯҳ:Ҳунарпешаи театри давлатии академии опера ва балети ба номи Садриддин Айнӣ
Гурӯҳ:Ҳунарпешагон аз рӯи алифбо
Миркарим Саидов

**Миркарим Саидов** — ҳунарпеша ва коргардони театр, Ҳунарпешаи хизматнишондодаи ҶШС Тоҷикистон (1939)
## Нигаред
* Феҳристи ҳунарпешаҳои хизматнишондодаи ҶШС Тоҷикистон
## Адабиёт
* 

Гурӯҳ:Ҳунарпешагони хизматнишондодаи ҶШС Тоҷикистон
Гурӯҳ:Феҳристи ҳунарпешагон
Галина Степанова

**Савелева Галина Дмитриевна** (17.03.1921, Лисково, Русия — 1999, Маскав) — актрисаи театр, Ҳунарпешаи хизматнишондодаи ҶШС Тоҷикистон (1953), Ҳунарпешаи халқии Тоҷикистон (1960).

## Зиндагинома
Соли 1945 Институти умумииттифоқии кинематографияи ш. Маскавро ба итмом расонда, муддате дар Театри хурди Маскав фаъолият доштааст. Солҳои 1949—1985 актрисаи Театри давлатии драмаи русии ба номи В. Маяковский буд. Дар саҳнаи он беш аз сад нақш иҷро кардааст, симои қаҳрамононашро хуб мекушод, хоса образҳои лирикиро дар ғояти баланд меофарид. «Макр ва муҳаббат», «Моҳихӯрак», «Майити зинда», «Писари ман Володя», «Сафи ғайриоддӣ», «Мария Стюарт», «Орфей ба дӯзах меравад», «Табиби бузург», «Соли пурошӯб», «Саҳифаи ҳаёт», «Директор», «Меҳмонхонае дар чорраҳа», «Мазҳакаи кӯҳна», «Гунаҳкорони бегуноҳ», «Вохӯрӣ бо ҷавонӣ», «Миллион барои табассум», «Ҳукми ҷаҳолат», «Пул барои Мария» номгӯи нопурраи спектаклҳост, ки номрафта дар онҳо нақши марказӣ офаридааст.

## Ҷоизаҳо
Бо орденҳои Байрақи Сурхи Меҳнат, «Нишони Фахрӣ», медалҳо ва Грамотаҳои Фахрии Президиуми Совети Олии Тоҷикистон муко-фотонида шудааст.

## Эзоҳ

## Адабиёт
* Арбобони фарҳанги тоҷик. Донишнома / Муаллиф-мураттиб Ёрмуҳаммади Сучонӣ. — Душанбе, 2016. — 863 с.

Гурӯҳ:Ҳунарпешагони хизматнишондодаи ҶШС Тоҷикистон
Гурӯҳ:Ҳунарпешаи театр
Гурӯҳ:Ҳунарпешаҳои Тоҷикистон
Гурӯҳ:Ҳунарпешаи Театри давлатии драмаи русии ба номи Владимир Маяковский
Чашмаи Элок

alt=Бинои пурнақшу нигор дар болои ЧАШМАИ ЭЛОК|thumb|Бинои пурнақшунигор бар рӯйи Чашмаи Элок|300x300px
мини|Обшори Чашмаи Элок
**Чашмаи Элок** — чашма дар деҳаи Элоки ҷамоати деҳоти Қалаидашти ноҳияи Файзобод. Обаш ҳамеша сард ва софу зулол мебошад.

## Таърих
Соли 1976 бо ташаббуси директори ҳамонвақтаи совхоз С. Ғиёсов ва ёрию дастгирии сокинони маҳал дар болои чашма аз тарафи устоҳои чӯбкори исфарагӣ А. Сироҷов, X. Ахмедов, К. Холиқов бинои зебои пурнақшунигор сохта шуд. Ба муносибати ба 20-солагии Истиқлоли давлатии Тоҷикистон ва 80-солагии ноҳияи Файзобод бинои чашма аз нав таъмир карда шуд. Ин мавзеъ макони пазироии меҳмонон гаштааст. Сокини деҳаи Элок Акбар Раҳимзода дар васфи ин чашма гуфтааст:

## Чашмаи Элок дар филмҳо
чап|мини|Чашмаи Элок дар телефилми «Завқи ҷавонӣ», 1983.
Чашмаи Элок дар замони шӯравӣ дар навори сурудхонии бархе аз овозхонони тоҷик ва чанде аз филмҳо сабт шудааст. Баъзе саҳнаҳои филми телевизиюнии «Завқи ҷавонӣ» (1983) дар ҳамин Чашмаи Элок ба навор гирифта шудааст. Дар филм намои Чашмаи Элок, тарбузҳои даруни об, рақси Саида Файзалиева, ҷамъи меҳмонон бараъло намуддор аст.

## Нигаред низ
* Деҳаи Элок
* Дарёи Элок

## Эзоҳ

## Адабиёт
* ФАЙЗОБОД. Энсиклопедия. Душанбе, 2011. Сарредаксияи илмии Энсиклопедияи Миллии Тоҷик. 392 саҳ.

Гурӯҳ:Ноҳияи Файзобод
Гурӯҳ:Ҷамоати Қалаидашт
Гурӯҳ:Чашмаҳои Тоҷикистон
Гурӯҳ:Объектҳои обӣ ба тартиби алифбо
Деҳоти Ҷавонон

**Ҷавонон** — ҷамоати деҳот дар ноҳияи Файзобод. Соли 1931 ташкил карда шудааст. Ба он деҳаҳои Арзанова, Дова, Дубеда, Карсанг, Муллотуғма, Муллошайхӣ, Навобод, Саричинор, Обисангбур, Хамисеб, Хамисавра, Чаноро, Ҷавонон дохил мешаванд. Марказаш деҳаи Саричинор. Аз маркази ҷамоат то маркази ноҳия 2,5 км. Аҳолиаш 11339 нафар (2010), тоҷикон. Аз 1400 хоҷагӣ иборат аст.

## Иқтисод
Дар ҳудуди ҷамоат 4 мактаби таҳсилоти миёнаи умумӣ, 1 мактаби таҳсилоти асосӣ, 2 мактаби ибтидоӣ, Омӯзишгоҳи касбҳои техникии № 24 (дар деҳаи Дубеда), 5 хоҷагии ҷамоавии деҳқонӣ, 191 хоҷагии деҳқонии инфиродӣ, 2 маркази саломатӣ, 5 бунгоҳи тиббӣ, 14 чойхонаи ҷамъиятӣ, 23 мағоза, 2 нуқтаи фурӯши сӯзишворӣ, 3 осиёи барқӣ, 1 осиёи обӣ ва масҷиди панҷвақта фаъолият доранд. Майдони умумии заминҳо 14594 га буда, аз он 543 га заминҳои корами обӣ, 1543 га заминҳои корами лалмӣ, 7514 га боғ, 7587 га чарогоҳ аст. Пешаи асосии мардум кишоварзӣ, боғу токдорӣ, чорводорӣ ва занбӯриасалпарварӣ мебошад. Дар мактабҳои ҷамоат ба 2203 нафар хонанда 109 нафаромӯзгорон таълиму тарбия медиҳанд. 4 нафар омӯзгорони ҷамоат - Кабиров Гулизор, Азизов Абдулҳақ. Манонов Нусратулло ва Қурбонова 3. Н. соҳиби унвони «Корманди шоистаи Тоҷнкистон» гардидаанд. Дар маркази саломатӣ ва бунгоҳҳои тиббӣ ба сокинони ҷамоат 9 нафар духтурон хидмати тиббӣ мерасонанд.

## Шахситҳои маъруф
Аз фарзандони ҷамоат Каримова Бибигул, Бобиева Роҳила, Ҳакимов Акбар Дӯстмуродович, Ҳакимов Меъроҷиддин Дӯстмуродович дар солҳои гуногун вакили мардумӣ дар Маҷлиси Олии Ҷумҳурии Тоҷикистон интихоб шудаанд.

## Раисони ҷамоат
Солҳои гуногун инҳо раиси ҷамоати деҳоти Ҷавонон буданд: Ризоев Гул (1931 - 1941), Ҳасан Ғаюрбек (1941 - 1951), Юсупов Раҷаб (1951 - 1960), Қурбонов Табар (1960 - 1968), Маҳмадиева Давлатбӣ (1968 - 1970), Нозимова Ашӯрбӣ (1970 - 83), Мавлонова Алқос (1983 - 2007), Раҷабова Сайбй (2007 - 2010; ҳоло муовини раиси ноҳия). Аз соли 2010 сарварии ҷамоатро Раҷабов Сафаралӣ ба уҳда дорад.

## Пайвандҳо

## Адабиёт
* ФАЙЗОБОД. Энсиклопедия. Душанбе, 2011. Сарредаксияи илмии Энсиклопедияи Миллии Тоҷик. 392 саҳ.

Гурӯҳ:Энсиклопедияи Миллии Тоҷик
Гурӯҳ:Ҷамоатҳои ноҳияи Файзобод
Хуҷамард

**Хуҷамард** (то 19 июни 2024 — *Ҷавонон*) — деҳа дар ҷамоати деҳоти Ҷавонони ноҳияи Файзобод. Аз деҳа то маркази ноҳия 2 км. Аҳолиаш 1428 нафар (2010), тоҷикон. Аз 184 хоҷагӣ иборат аст. Дар деҳа бунгоҳи тиббӣ, мағозаи хусусии молҳои ниёзи мардум, чойхонаи ҷамъиятӣ, 7 хоҷагии деҳқонии инфиродӣ фаъолият доранд. Мардуми деҳа ба ғаллакорӣ, боғу токдорӣ ва чорводорӣ машғуланд. Заминҳо аз оби чашмаҳо обёрӣ мешаванд.

## Пайвандҳо

## Эзоҳ

Гурӯҳ:Ноҳияи Файзобод
Гурӯҳ:Ҷамоати Ҷавонон
Гурӯҳ:Энсиклопедияи Миллии Тоҷик
Мискинобод

**Мискинобод** — деҳа дар ҳудуди ҷамоати деҳоти Мискинободи ноҳияи Файзобод. Аз деҳа то маркази ноҳия 27 км. Дар сари роҳи Файзобод - Роғун воқеъ аст. Аҳолиаш 1120 нафар (2010), тоҷикон. Аз 130 хоҷагӣ иборат аст. Деҳа мактаби таҳсилоти миёнаи умумӣ, китобхона, нуқтаҳои хидматрасонии маишӣ, ошхона, хонаи фарҳанг, 3 бозор дорад. Мардуми деҳа ба боғдорӣ, чорводорӣ ва парандапарварӣ машғуланд. Заминҳо аз канали Дашти Марзо ва чашмаҳо обёрӣ мешаванд.

## Эзоҳ

Гурӯҳ:Ноҳияи Файзобод
Гурӯҳ:Ҷамоати Мискинобод
Гурӯҳ:Энсиклопедияи Миллии Тоҷик
Чаноро

**Чаноро** — деҳа дар ҷамоати деҳоти Ҷавонони ноҳияи Файзобод. Аз деҳа то маркази ноҳия 8,5 км. Аҳолиаш 912 нафар (2010), тоҷикон. Аз 104 хоҷагӣ иборат аст. Дар деҳа мактаби таҳсилоти миёнаи умумӣ, бунгоҳи тиббӣ, 2 мағозаи хусусии молҳои ниёзи мардум, нуқтаҳои хидматрасонии маишӣ, чойхонаи ҷамъиятӣ, корхонаи дӯзандагӣ, осиёи обӣ, осиёи барқӣ, 25 хоҷагии деҳқонии инфиродӣ фаъолият доранд. Мардуми деҳа ба сабзавоткорӣ, ғаллакорӣ, боғу токдорӣ, чорводорӣ ва занбӯриасалпарварӣ машғуланд. Заминҳо аз оби чашмаҳо обёрӣ мешаванд.

## Пайвандҳо

## Эзоҳ

Гурӯҳ:Ноҳияи Файзобод
Гурӯҳ:Ҷамоати Ҷавонон
Гурӯҳ:Энсиклопедияи Миллии Тоҷик
Кароматхон Зокирова

**Кароматхон Зокирова** (23 январи 1915, Самарқанд— 5 июни 1965, Хуҷанд) — ҳунарпешаи театр, Ҳунарпешаи шоистаи ҶШС Тоҷикистон (1942), Ҳунарпешаи халқии ҶШС Тоҷикистон (1943).

## Зиндагинома
Аз чордаҳсолагӣ дар Театри ҳаваскории шаҳри Самарқанд ба сифати овозхону раққоса ба фаъолият шурӯъ карда, соли 1936 ба Театри мусиқӣ-мазҳакаи ш. Хуҷанд даъват гардид ва қариб се даҳсола дар саҳнаи он ҳунар озмуд. Дар кӯтоҳмуддат ба қатори беҳтарин актрисаҳои театри мазкур ворид шуд. «Рустам ва Суҳроб», «Бой ва хидматгор», «Тоҳир ва Зӯҳро», «Нурхон», «Духтари бебисот», «Санавбар», «Ҷасорат», «Зани 96-ум», «Равшан ва Зулфиқор», «Майсара», «Тӯҳмат», «Шараф» барин зиёда аз шаст спектакл аз баракати маҳорат ва заҳматош ҷилои тоза пайдо кардаанд. Овози форам дошт ва сурудҳои халқию классикӣ, ҳамчунин таронаҳои дигар халқҳоро (узбекӣ, туркманӣ, русӣ, озарӣ, арманӣ, арабӣ ва ғайра) накӯ адо менамуд. Дар консертҳо ба 12-15 забони халқҳои дунё суруд мехонд ва бинандагонро қоил месохт. Ҳамчун раққосаи хушхиром низ миёни ҳаводорони сершумор шуҳрат дошт.

## Ҷоизаву медалҳо
Бо медали «Барои меҳнати шоён» ва Грамотаҳои Фахрии Президиуми Совети Олии Тоҷикистон сарфароз гардидааст.

## Эзоҳ

## Адабиёт
* Арбобони фарҳанги тоҷик. Донишнома / Муаллиф-мураттиб Ёрмуҳаммади Сучонӣ. — Душанбе, 2016. — 863 с.

Гурӯҳ:Феҳристи ҳунарпешагон
Леонид Итсков

**Итсков Леонид** — – ҳунарпеша ва режиссёри Театри давлатии драмаи русии ба номи Владимир Маяковский, Ҳунарпешаи халқии ҶШС Тоҷикистон (1944)
## Нигаред
* Феҳристи Ҳунарпешаи халқии ҶШС Тоҷикистон
## Адабиёт
* 

Гурӯҳ:Ҳунарпешагони халқии ҶШС Тоҷикистон
Гурӯҳ:Феҳристи ҳунарпешагон
Гурӯҳ:Ҳунарпешаи театр
Гурӯҳ:Ҳунарпешаҳои Тоҷикистон
Гурӯҳ:Ҳунарпешаи Театри давлатии драмаи русии ба номи Владимир Маяковский
Гурӯҳ:Режиссёри Театри давлатии драмаи русии ба номи Владимир Маяковский
Николай Акимов

**Акимов Николай Павлович** (16 апрели 1901, Петроград — 6 сентиябри 1968, Ленинград) — коргардон, рассом, Артисти халқии Тоҷикистон (1944), Артисти халқии СССР (1960), професор (1960).

## Солҳои фаъолият
Дар устохонаи нави бадеии Петроград хонда, солҳои 1918 — 20 дар устохонаи плакатбарории Пролеткулт кор кардааст. Солҳои 1920 — 32 рассоми театрҳои Ленинград, Харков ва Москва, 1932—1935 коргардони Театри ба номи Вахтангов, 1935—1947 (бо танаффус) роҳбари бадеии Театри мазҳакаи шаҳри Ленинград (ҳозор Санкт-Петербург) буд. Дар давраи ҶБВ (1941—1945) бо ҳайати театр дар пойтахти Тоҷикистон кору фаъолият намудааст. Солҳои 1947—1955 саркоргардони Театри ба номи Ленсовети Ленинград, аз 1955 то поёни умр роҳбари бадеии Театри мазҳакаи шаҳри Ленинград буд. Бештар асарҳои классикон У. Шекспир, Лопе де Вега, Ҷ. Байрон, А. Чехов, М. Салтиков-Шедринро ба саҳна гузошта, дар ороиши намоишномаҳо чун рассом иштирок намудааст ва симои бисёр арбоби барҷастаи санъатро офаридааст.

## Осор
* О театре, М., 1962; Театральное наследие, т. 1, 2, Л., 1978.

## Эзоҳ

## Адабиёт
* Этнинд М., Н. Акимов, М., 1980

## Сарчашма
*
30-солагии Истиқлол (шаҳрак)

**30-солагии Истиқлол** (то 30 майи 2022 – *Мискинобод*) — шаҳрак (аз 2022) дар ноҳияи Файзобод. Соли 1928 таъсис ёфтааст. 

Ба он деҳаҳои Заркамар, Мискинобод, Орифон (Қашқараҳа), Муминобод, Фатҳобод, Обшорон, Гултеппа, Сарой дохил мешаванд. Марказаш деҳаи Мискинобод. Аз маркази ҷамоат то маркази ноҳия 27 км ва то шаҳри Душанбе 78 км. Аҳолиаш 15878 нафар (2010), тоҷикон. Аз 1789 хоҷагӣ иборат аст. Дар ҳудуди ҷамоат 6 мактаби таҳсилоти миёнаи умумй, 1 мактаби таҳсилоти асосӣ, 1 мактаби ибтидоӣ, Хоҷагии давлатии тухмипарварии ба номи Абдулвохид Назиров. 133 хоҷагии деҳқонии инфиродӣ, Ассотсиатсияи истифодабарандагони об, шӯъбачаи милиса, беморхонаи минтақавӣ дар деҳаи Мискинобод, 6 хонаи саломатӣ, хонаи фарҳанг, 2 китобхона, 25 мағоза, 5 нуқтаи фурӯши сӯзишворӣ, 4 осиёи баркӣ, 3 бозор фаъолият доранд. Майдони умумии заминҳо 9005 га буда, аз он 507,37 га заминҳои корам. 1098, 2 га заминҳои обӣ, 551 га заминҳои лалмӣ, 1789,43 га чарогоҳ, 252 га боғ ва 61 га дигар заминҳо аст. Пешаи асосии мардум кишоварзӣ, боғдорӣ, картошкапарварӣ, чорводорӣ, занбӯриасалпарварӣ мебошад. Дар мактабҳои ҳудуди ҷамоати деҳот ба 3706 нафар хонандагон 160 нафар омӯзгорон таълиму тарбия медиҳанд. Дар муассисаҳои тандурустии ҷамоат 12 нафар духтур (4 нафар дорои маълумоти олӣ ва 8 нафар дорои маълумоти миёнаи махсуси тиббӣ) ба сокинони ҷамоат хидмати тиббй мерасонанд. Аз фарзандони ҷамоат Пӯлодов Абдураҳмон соли 1971 Қаҳрамони Меҳнати Сотсиалистӣ ва депутати Совети Олии ҶШС Тоҷикистон гардидааст. Ҳоло вазифаи раиси ҷамоати деҳоти Мискинободро Шоев Абдулҳамид Фраймонович ба уҳда дорад.

Бо қарори МММО ҶТ аз 30 майи соли 2022 деҳоти Мискинобод соҳиби мақоми шаҳрак гардида, номи шаҳраки 30-солагии Истиқлолро гирифт.

## Пайвандҳо
* Табдили номи 14 деҳа дар ноҳияи Файзобод 
## Эзоҳ

Гурӯҳ:Ҷамоатҳои ноҳияи Файзобод
Иван Шквалов

**Шквалов Иван** — роҳбари оркестр, Ҳунарпешаи халқии ҶШС Тоҷикистон (1951)
## Нигаред
* Феҳристи Ҳунарпешаи халқии ҶШС Тоҷикистон
## Адабиёт
* 

Гурӯҳ:Ҳунарпешагони халқии ҶШС Тоҷикистон
Гурӯҳ:Ҳунарпешаи театри давлатии академии опера ва балети ба номи Садриддин Айнӣ
Гурӯҳ:Феҳристи ҳунарпешагон
Галина Савелева

**Савелева Галина Дмитриевна** (17 марти 1921, Лисково, Русия — 1999, Маскав) — ҳунарпешаи театр, Ҳунарпешаи хизматнишондодаи ҶШС Тоҷикистон (1953), Ҳунарпешаи халқии Тоҷикистон (1960).

## Зиндагинома
Соли 1945 Институти умумииттифоқии кинематографияи ш. Маскавро ба итмом расонда, муддате дар Театри хурди Маскав фаъолият доштааст. Солҳои 1949—1985 актрисаи Театри давлатии драмаи русии ба номи В. Маяковский буд. Дар саҳнаи он беш аз сад нақш иҷро кардааст, симои қаҳрамононашро хуб мекушод, хоса образҳои лирикиро дар ғояти баланд меофарид. «Макр ва муҳаббат», «Моҳихӯрак», «Майити зинда», «Писари ман Володя», «Сафи ғайриоддӣ», «Мария Стюарт», «Орфей ба дӯзах меравад», «Табиби бузург», «Соли пурошӯб», «Саҳифаи ҳаёт», «Директор», «Меҳмонхонае дар чорраҳа», «Мазҳакаи кӯҳна», «Гунаҳкорони бегуноҳ», «Вохӯрӣ бо ҷавонӣ», «Миллион барои табассум», «Ҳукми ҷаҳолат», «Пул барои Мария» номгӯи нопурраи спектаклҳост, ки номрафта дар онҳо нақши марказӣ офаридааст.

## Ҷоизаҳо
Бо орденҳои Байрақи Сурхи Меҳнат, «Нишони Фахрӣ», медалҳо ва Грамотаҳои Фахрии Президиуми Совети Олии Тоҷикистон муко-фотонида шудааст.

## Адабиёт
* Арбобони фарҳанги тоҷик. Донишнома / Муаллиф-мураттиб Ёрмуҳаммади Сучонӣ. — Душанбе, 2016. — 863 с.

Гурӯҳ:Ҳунарпешагони халқии ҶШС Тоҷикистон
Гурӯҳ:Ҳунарпешаи театр
Гурӯҳ:Ҳунарпешаҳои Тоҷикистон
Гурӯҳ:Ҳунарпешаи Театри давлатии драмаи русии ба номи Владимир Маяковский
Рустам Эркабоев

**Рустам Эркабоев** — коргардон ва ҳунарпешаи театр, Ҳунарпешаи халқии ҶШС Тоҷикистон (1960)
## Нигаред
* Феҳристи Ҳунарпешаи халқии ҶШС Тоҷикистон
## Адабиёт
* 

Гурӯҳ:Ҳунарпешагони халқии ҶШС Тоҷикистон
Гурӯҳ:Феҳристи ҳунарпешагон
Ойдина Усмонова

**Ойдина Усмонова** — ҳунарпешаи театр, Ҳунарпешаи халқии ҶШС Тоҷикистон (1965)
## Нигаред
* Ҳунарпешаи халқии ҶШС Тоҷикистон
## Адабиёт
* 

Гурӯҳ:Ҳунарпешагони халқии ҶШС Тоҷикистон
Гурӯҳ:Феҳристи ҳунарпешагон
Гурӯҳ:Ҳунарпешазанҳои театри Тоҷикистон 
Гурӯҳ:Ҳунарпешаи театр
Гурӯҳ:Ҳунарпешазанони асри ХХ
Хайрӣ Назарова

**Хайрӣ Назарова** (2 июли 1929, Хуҷанд — 10 майи 2020, Душанбе, Тоҷикистон) — ҳунарпешаи театру синамои тоҷик, Ҳунарпешаи халқии ҶШС Тоҷикистон (1963), ки аз ӯ ба унвони «Ҷулеттаи тоҷик» ҳам ном мебаранд.

## Зиндагинома
Хайрӣ Назарова 2 июли соли 1923 (тибқи баъзе маълумот 13 октябри соли 1923) дар шаҳри Хуҷанд дар хонаводаи косиб ба дунё омадааст. Аз соли 1951 то соли 1977 ба ҳайси ҳунарпешаи Театри давлатии академии драмавии ба номи Абулқосим Лоҳутӣ фаъолият намудааст.

Хайрӣ Назарова солҳои 1963—1967 ба ҳайси вакили халқ дар Шӯрои Олии Ҷумҳурии Тоҷикистон низ фаъолият намудааст.

## Театр
Дар саҳнаи театри тоҷик беҳтарин нақшҳои офаридааш Ҷулетта дар «Ромео ва Ҷулетта», Корделия дар «Шоҳ Лир», Дездемона «Отелло»-и У. Шекспир мебошад. Ҳамчунин нақшҳои дигари ӯ Савсан («Номус»-и А. Шервонзода (1953), Ширин («Афсонаи ишқ»-и Н. Ҳикмат, (1954), Қумрӣ («Дил-дили Зайнаб»-и Ш. Қиёмов ва А. Мароз (1955), Ҷамила («Бой ва хизматгор»-и Ҳ. Ҳамза (1957), "Адолат, Ҳанифа «Имтиҳон» (1958), «Ҳаёт ва ишқ»-и Ф. Ансорӣ (1968), Нигина «Рўдакӣ»-и С.Улуғзода (1963), Маша «Соати бурҷи Кремл»-и Н. Погодин (1960), Маҳзода «Гавҳари шабчароғ»-и С. Улуғзода (1963), Манижа «Бежан ва Манижа»-и Ҳ. Хушкинобӣ (1968), Архонта «Муборизон»-и С. Крас (1976), Зебуннисо («Зебуннисо»-и Ш. Қиёмов ва М. Шералӣ (1977), Азиза «Интизорӣ»-и М. Ҳакимова (1958), Гертруда («Ҳамлет»-и У. Шекспир), Соттӣ («Исёни арўсон»-и С. Аҳмадов (1960), Шамсия («Баҳои умр»-и С. Сафаров (1963) ва ғайра мебошанд.

## Синамо
Дар баъзе филмҳои тавлиди «Тоҷикфилм» аз қабили «Дӯсти ман Наврӯзов» (1957), «Вазифаи олӣ» (1958), «Дувоздаҳ соати ҳаёт» (1964) симои қаҳрамононро дилнишин офаридааст.

Ҳамчунин ӯ дар дубляжи беш аз 500 филм иштирок кардааст.

## Даргузашт
Хайрӣ Назарова 10 майи 2020 дар синни 90-солагӣ даргузашт, ки вақтҳои ахир аз бемории дил ранҷ мебурддаргузашт.

## Эзоҳ

## Адабиёт
* 

Гурӯҳ:Ҳунарпешагони халқии ҶШС Тоҷикистон
Гурӯҳ:Феҳристи ҳунарпешагон
Гурӯҳ:Ҳунарпешаҳои Тоҷикистон
Гурӯҳ:Ҳунарпешазанҳои театри Тоҷикистон
Гурӯҳ:Ҳунарпешазанони асри ХХ
Абдулхайр Қосимов

**Абдулхайр Қосимов** (Қосимов Абдулхайр Баҳромович; 02.08.1907, Бухоро — 15.02. 1999, Душанбе) — ҳунарпешаи театру кино, Ҳунарпешаи шоистаи Тоҷикистон (1956), Ҳунарпешаи халқии ҶШС Тоҷикистон (1967). 

## Зиндагинома
Дар Театри драмаи мусиқӣ (1929—1932) ва Театри ҷавонони ш. Бухоро (1932—1937) ба сифати актёр ҳунар озмуда, солҳои 1937—1942 актёри Театри мусиқии тоҷик (аз соли 1940 Театри давлатии опера ва балети ба номи С. Айнӣ), 1942—1944 роҳбари бадеии Театри мусиқӣ-мазҳакаи ш. Хоруғ, 1944—1946 роҳбари бадеии Театри халқии вилояти Ғарм буд. Аз соли 1946 то 1962 (нафақа) ба сифати актёри Театри давлатии академӣ-драмавии ба номи Лоҳутӣ заҳмат кашидааст. Ин пири ҳунар тамоми зиндагии хешро харҷи санъат сохт, қариб сад образ дар театр, зиёда аз шаст нақш дар кино офарида, бойгонии заррини ҳунари миллатро ғанитар гардондааст. Аз истеъдоди модарзодаш на танҳо студияи «Тоҷикфилм» («Ман бо духтаре вохӯрдам», «Қисмати шоир», «Амалиёти „Кубро“, „Хиёнат“ ва дигар филмҳо»), балки «Узбекфилм», «Мосфилм», киностудияи ба номи А. Довженко баҳра бурдаанд. Алоқамандии кино имрӯз ҳам нақшҳои мухталифи офаридаашро бо як ҷаҳон ҳавас тамошо менамоянд. Муаллифи пйесаи телевизионии «Ҷасорат», як қатор интермедияҳои намоишҳои телевизионии «Чойхонаи дилкушо», «Беғараз панд», «Театри минётур» ва ғайра буд. Хидматаш дар парвариши истеъдодҳои ҷавон калон аст.

## Ҷоизаҳо
Бо ордени Байрақи Сурхи Меҳнат, медалҳо ва Грамотаҳои Фахрии Президиуми Совети Олии Тоҷикистон қадр шудааст.

## Эзоҳ

## Адабиёт
* Арбобони фарҳанги тоҷик. Донишнома / Муаллиф-мураттиб Ёрмуҳаммади Сучонӣ. — Душанбе, 2016. — 863 с.
* Пири ҳунар, Д., 2007.

Гурӯҳ:Ҳунарпешагони халқии ҶШС Тоҷикистон
Гурӯҳ:Синамогарони Тоҷикистон
Гурӯҳ:Ҳунармандон аз рӯи алифбо
Елизавета Чистова

**Елизаветта Дмитриевна Чистова** (31 августи 1915, Петроград— 1999, Душанбе, Тоҷикистон) — ҳунарпешаи театр, Ҳунарпешаи шоистаи ҶШС Тоҷикистон (1956), Ҳунарпешаи халқии ҶШС Тоҷикистон (1967).

## Зиндагинома
Омӯзишгоҳи театрии ба номи М. Горкийи шаҳри Маскавро соли 1937 хатм намуда, ба Тоҷикистон омад ва дар Театри навтаъсиси драмаи русии ба номи В. Маяковский ба кор шурӯъ кард, то соли 1982 саҳнаашро обод гардонд, дар беш аз 130 намоишнома ҳунар озмуд. «Мешанҳо», «Хонума», «Егор Буличев ва дигарон», «Фарзандони Ванюшин», «Машаҷон», «Ишқи маккорона», «Ҳайвонотхонаи шишагин», «Бархезу бихон», «Ба оянда роҳ кушо», «Соли даҳшатовар», «Мерос», «Мазҳакаи куҳна», «Гунаҳкорони бегуноҳ», «Муфтхӯрон», «Хонадоршавӣ», «Қаториҳо», «Сенздаҳум», «Дили сагона», «Ҳукми ҷаҳолат» аз зумраи спектаклҳоанд, ки номрафта дар онҳо яке аз нақшҳои марказиро бозидааст. Хидматаш дар тарбияи актёрони ҷавон калон аст.

## Ҷоизаҳо
Бо орденҳои Байрақи Сурхи Меҳнат, «Нишони Фахрӣ», медалҳо ва Грамотаи Фахрии Президиуми Совети Олии Тоҷикистон қадр шудааст.

## Эзоҳ

## Адабиёт
* Арбобони фарҳанги тоҷик. Донишнома / Муаллиф-мураттиб Ёрмуҳаммади Сучонӣ. — Душанбе, 2016. — 863 с.
Лайло Шарифӣ

**Лайло Шарифова** (*Шарифова Лайло Раҷабовна*, , **Лайло Шарифӣ** ; ) — овозхони тоҷики озаритабор, яке аз бунёнгузорони Ансамбли эстрадии «Гулшан». Ҳунарпешаи шоистаи ҶШС Тоҷикистон (1960), Ҳунарпешаи халқии ҶШС Тоҷикистон (1965).

## Зиндагинома
Лайло Шарифӣ дар хонаводаи падари турки зодаи Измир ва модари эронии озарбойҷонӣ чашм ба дунё кушодааст. Падараш то солҳои 1933, ба гуфтааш, як тоҷир буд ва ин пешааш ӯро то ба Озарбойҷони шӯравӣ ҳам бурдааст. Чун дар Озарбойҷон мавзеи зоймон хуб набуд, модарашро ба Маскав бурданд, вале дар Маскав гуфтанд, як моҳ зуд шудааст. Модараш вақте мехост ба Боу баргардад, дар байни Маскав ва Озарбойҷон Лайло дар дохили ҳавопаймо 28 январи соли 1930 таваллуд шуд. Баъди ин ба Машҳади Эрон баргаштанд ва ӯ ҳам дар он ҷо бузург шуда, дар мактаб таҳсил кард. 

Баъди муддати кӯтоҳе ва саркӯбҳои чапгароҳои ҷонибдори нахуствазири миллихоҳ шавҳари “мусаддиқиаш” ҳамроҳи ӯ дар нимаи дуюми солҳои 1950-ум Эронро тарк кард. Ҷуфти ҷавон дар Иттиҳоди Шӯравӣ паноҳандаи сиёсӣ шуданд.

Лайло Шарифова Омӯзишгоҳи мусиқии шаҳри Душанберо дар соли 1959 хатм карда, дар дастаи ҳунарии Кумитаи телевизион ва радиои ҷумҳурӣ ба сифати сароянда ҳунар меозмуд ва ҳамзамон чун наттоқ барномаҳои радиои тоҷикро ба форсӣ қироат менамуд. Соли 1964 назди Кумита нахустин ансамбли эстрадӣ — «Гулшан» созмон дод ва роҳбари бадеии он гардид. Соли 1967 Тоҷикистонро тарк сохт ва фаъолияти минбаъдааш дар Озарбойҷон ҷараён гирифтааст. Беш аз 30 боз дар шаҳри Дюсселдорфи Олмон зиндагӣ мекунад.

## Эҷод
Ба туркӣ, озарӣ, арабӣ, ҳиндӣ, русӣ ва дигар забонҳо таронаҳои зиёд хондааст. Дар хазинаи Радиои тоҷик «Ҷонона», «Моҳпайкари ман», «Эй шохи гул», «Чашми сиёҳ», «Дар хаёли ту», «Куҷоӣ», «Марямҷон», «Бевафоӣ», «Шоҳи парӣ», «Саҳаргоҳон», «Як шабе», «Райҳон», «Биё, эй ёр», «Ёри тоҷикам», «Алла», «Бе сурма ҳам зебоӣ», «Рафтем, рафтем», «Чашм во кун», «Париҷон», «Ҳадя», «Интизори ман», «Эй моҳи ҳинду», «Гули хандонам», «Халваҷӣ», «Кабутари сафеди ман» барин сурудҳояш маҳфузанд ва чун ёдгоре аз ин бонуи ҳунар боқӣ мондаанд.

## Даргузашт
Лайло Шарифӣ 19 феврали соли 2024 дар шаҳри Дюсселдорфи Олмон дар 94-солагӣ даргузашт.

## Ҷоизаҳо
Бо Грамотаи Фахрии Президиуми Совети Олии Тоҷикистон тақдир шудааст.

## Эзоҳ

## Адабиёт
* Арбобони фарҳанги тоҷик. Донишнома / Муаллиф-мураттиб Ёрмуҳаммади Сучонӣ. — Душанбе, 2016. — 863 с.

Гурӯҳ:Ҳунарпешагони хизматнишондодаи ҶШС Тоҷикистон
Гурӯҳ:Ҳунарпешагони халқии ҶШС Тоҷикистон
Алексей Ерошенко

**Ерошенко Алексей** — ҳунарпешаи театр, Ҳунарпешаи халқии ҶШС Тоҷикистон (1977)
## Нигаред
*  Феҳристи Ҳунарпешаи халқии ҶШС Тоҷикистон
## Адабиёт
* 

Гурӯҳ:Ҳунарпешагони халқии ҶШС Тоҷикистон
Гурӯҳ:Ҳунармандон аз рӯи алифбо
Пирназар Юсуфов

**Пирназар Юсуфов** (30 октябри 1933, ноҳияи Рашт) — ҳунарпешаи сирк, Ҳунарпешаи шоистаи ҶШС Тоҷикистон (1969), Ҳунарпешаи халқии ҶШС Тоҷикистон (1979)

## Зиндагинома
Соли 1952 ба Самарқанд рафта, дар корхонаи катбарорӣ ба кор даромад ва дар Мактаби шабонаи коргарҷавонон мехонд. Дар ҳамин ҷо сафари артистони сирки Узбекистон сурат гирифт ва бо амри тасодуф узви дастаи «Йигитҳо» гардид, ба зудӣ худро чун ҳунарпешаи истеъдодманд муаррифӣ намуд, дар ҳайати сирки узбек ба шаҳрҳои гуногуни ҷамоҳири шӯравӣ сафарҳо анҷом дод. Соли 1970 ба Тоҷикистон баргашт ва дар Сирки тоҷик ба фаъолият пардохт. Ду сол бо уштурҳо машқ кард, барномаи жонглёрӣ болои уштурро рӯи кор овард ва бо номи «Корвони Помир» ҳамроҳи ҳамсараш Албина номераҳои хеле нодирро пешкаши бинандагон гардонданд. Аввалин ҳунарпешаи сирк буд, ки уштурҳоро ром карда тавонист. Давоми беш аз даҳ сол барномаи «Корвони Помир» дар чандин давлатҳои хориҷӣ намоиш дода шуда, онро «Корвони мӯъҷизот» меномиданд.

## Эзоҳ

## Адабиёт
* Арбобони фарҳанги тоҷик. Донишнома / Муаллиф-мураттиб Ёрмуҳаммади Сучонӣ. — Душанбе, 2016. — 863 с.

Гурӯҳ:Ҳунармандони сирк
Орифшо Орифов

**Орифшо Орифов** () — овозхони тоҷик, роҳбари ансамбли «Гулшан» (1967—1985), Ҳунарпешаи халқии ҶШС Тоҷикистон (1981)

## Зиндагинома
Консерваторияи дав­ла­тии Маскав (1961) ва Консерваторияи давлатии Озарбойҷонро (1965) хатм карда, муддате дар Театри давлатии опера ва балети ба номи С. Айнӣ ба сифати овозхони оркестр кор кардааст. Аз соли 1967 то 1985 роҳбари бадеии ансамбли эстрадии «Гулшан»-и Кумитаи телевизион ва радиои ҷумҳурӣ буд. Муваффақияти эҷодии ин ансамбл ба номаш сахт бастагӣ дорад, тавонист беҳтарин овозхононро гирд оварда, барномаи ҷолиби консертиро тайёр кунад. Худ низ бо лаҳни дилкаш таронаҳои зиёд, аз қабили «Ман ёри туям», «Ёдат мебарам», «Бӯстони оламоро», «Модар», «Ошиқам», «Ширинзабонам» ва ғайраро иҷро кардааст. Ба русӣ, озарбойҷонӣ, арманӣ, украинӣ, арабӣ, туркӣ ва дигар забонҳо низ сурудҳо хондааст. Дар раъси ансамбли «Гулшан» қариб ба ҳамаи ҷумҳу­риҳои собиқ шӯравӣ, инчунин бисёр давлатҳои хориҷӣ — Афғонистон, Эрон, Олмон, Лаҳистон, Финландия, Фаронса ва ғайраҳо сафари ҳунарӣ анҷом додааст.

## Ҷоизаҳо
* Ҳунарпешаи хидматнишондодаи ҶШС Тоҷикистон (1974),
* Ҳунарпешаи халқии ҶШС Тоҷикистон (1981)
* медали «Барои меҳнати шоён» 
Грамотаи Фахрии Президиуми Совети Олии Тоҷикистон.

## Эзоҳ

## Адабиёт
* Арбобони фарҳанги тоҷик. Донишнома / Муаллиф-мураттиб Ёрмуҳаммади Сучонӣ. — Душанбе, 2016. — 863 с.

Гурӯҳ:Ҳунарпешагони халқии ҶШС Тоҷикистон
Гурӯҳ:Ҳунарпешагони хизматнишондодаи ҶШС Тоҷикистон
Мусофиршо Маликов

**Мусофиршо Маликов** (17.03.1934, Хоруғ, ВМКБ — 26.06.1992, ҳамон ҷо) — ҳунарпешаи театр, Ҳунарпешаи шоистаи Тоҷикистон (1965), Ҳунарпешаи халқии ҶШС Тоҷикистон (1986)

## Зиндагинома
Соли 1954 Инсти­тути театрӣ- бадеии ба номи А. Островскийи ш. Тошкандро ба охир ра­сон­да, дар Театри мусиқӣ-мазҳакаи ш. Хоруғ ба сифати актёр фаъолия­ташро шурӯъ намуд ва беш аз се даҳсола рӯи саҳнааш ҳунар озмуд. Хоса нақшҳои драмавиро бо эҳсосоти баланд мебозид. «Найрангҳои Май­сара», «Нисо», «Соати бурҷи Кремл», «Барқия ба В. И. Ленин», «Ситораи умед», «Қиш­лоқи тилоӣ», «Нидои суханвар», «Ҷои сердаромад» наму­нае аз қариб панҷоҳ спектакланд, ки дар онҳо нақши марказӣ иҷро кардааст. Ба ҳайси коргардон «Дуртар аз сарҳад», «Муҳаббат ва адо­ват», «Зафар», «Эй ҷавонӣ, ҷавонӣ» барин намоишномаҳоро таҳия намуда­аст. Маҳорати хуби навозандагӣ дошт ва «Рубоби ман», «Ба ком­сомол», «Ленинободам», «Москваи ман» барин сурудҳоро эҷод кардааст.

Бо Грамотаи Фахрии Президиуми Совети Олии Тоҷикистон сарфа­роз гардидааст.

## Эзоҳ

## Адабиёт
* Арбобони фарҳанги тоҷик. Донишнома / Муаллиф-мураттиб Ёрмуҳаммади Сучонӣ. — Душанбе, 2016. — 863 с.

Гурӯҳ:Ҳунарпешагони халқии ҶШС Тоҷикистон
Гурӯҳ:Феҳристи ҳунарпешагон
Владимир Каримов

**Владимир Каримов** () — сарояндаи опера, Ҳунарпешаи халқии ҶШС Тоҷикистон (1988)

## Зиндагинома
Владимир Каримов консерваторияи ш. Москваро (1977) хатм кардааст.
Солҳои 1977—1981 сарояндаи Театри давлатии академии опера ва балети ба номи Садриддин Айнӣ.
Солҳои 1981—1989 сарояндаи Театри Калони шаҳри Москва.
Аз соли 1989 дар хориҷа зиндагӣ мекунад.(Каримов, Владимир Одинаевич|бештар…)

## Нигаред
* Феҳристи Ҳунарпешаи халқии ҶШС Тоҷикистон

## Адабиёт
* 

Гурӯҳ:Ҳунарпешагони халқии ҶШС Тоҷикистон
Гурӯҳ:Ҳунарпешаи театри давлатии академии опера ва балети ба номи Садриддин Айнӣ
Гурӯҳ:Феҳристи ҳунарпешагон
Шарафбону Турдиева

**Шарафбону Турдиева** – раққосаи балети  Театри давлатии академии опера ва балети ба номи Садриддин Айнӣ.  Ҳунарпешаи хизматнишондодаи ҶШС Тоҷикистон (1974).	 
## Пайвандҳо

Гурӯҳ:Ҳунармандони Тоҷикистон
Гурӯҳ:Раққосаҳои балети театри давлатии академии опера ва балети ба номи Садриддин Айнӣ
Гурӯҳ:Ҳунарпешаи театри давлатии академии опера ва балети ба номи Садриддин Айнӣ
Гурӯҳ:Ҳунарпешагони хизматнишондодаи ҶШС Тоҷикистон
Алиназар Хоҷаев

** Алиназар Хоҷаев ** – ҳунарпешаи театр, Ҳунарпешаи хизматнишондодаи ҶШС Тоҷикистон (1946)
## Нигаред
* Феҳристи ҳунарпешаҳои хизматнишондодаи ҶШС Тоҷикистон
## Адабиёт
* 

Гурӯҳ:Ҳунарпешагони хизматнишондодаи ҶШС Тоҷикистон
Гурӯҳ:Феҳристи ҳунарпешагон
Адҳам Холиқов

**Адҳам Холиқов** (*Холиқов Адҳам Қурбонович*; 7 майи 1948, Фархор — 3 июли 2024, Душанбе) — овозхони опера, Ҳунарпешаи халқии Тоҷикистон (2004).

## Зиндагинома
Адҳам Холиқов 7 майи соли 1948 дар ноҳияи Фархорба дунё омадааст. Дар соли 1970 Донишкадаи давлатии санъати Тоҷикистон ва дар соли 1979 Консерваторияи давлатии шаҳри Маскавро хатм кардааст.

## Коронома
Солҳои 1970—1980 сарояндаи ансамбли "Красная звезда"-и шаҳри Маскав, аз соли 1980 овозхони Театри давлатии академии опера ва балети ба номи Садриддин Айнӣ буд.

Махсусан маҳорати сарояндагиаш дар овозхонии операвии асарҳои классикии миллӣ, рус ва хориҷӣ хеле хуб садо медиҳад. Бо иштироки ӯ дар консерту спектаклҳо аз рӯи асарҳои композиторони тоҷик ва аврупои сурудҳои операвӣ ва халқӣ дар хориҷи мамлакат садо медиҳанд.

## Эҷод
Ӯ овози форам ва дорои маҳорати сарояндагӣ ва маданияти баланд дошта дар саҳнаи театр якчанд нақшҳои (образ) ҷолиб офаридааст. Махсусан маҳорати сарояндагиаш дар овозхонии операвии асарҳои классикии миллӣ, рус ва хориҷӣ хеле хуб садо медиҳад. Дар 30 спектаклҳои операвӣ нақш офаридааст.

### Қаҳрамонҳои спектаклҳо
* Онегин (« Евгений Онегин» П. И. Чайковского),
* Ренато («Бал-макарад» Дж. Верди),
* Фигаро («Севилӣский сирюлник» Ҷ.Росини),
* Порги («Порги и Бес» Ч. Гершвин),
* Демон (« Демон» А. Рубинштейн) ва диг.

### Спектаклҳои операвӣ
* Беҳзод, «Айнӣ» Шарофиддин Сайфиддинов,
* Салим, «Қишлоқи тилои» Дамир Дӯстмуҳаммадов,
* Содиқ, «Бозгашт» Ёқуб Сабзанов,
* Арсений, «Ғуломон» Толиб Шаҳидӣ,
* Восеъ « Фарёди гузаштаҳо» Талабхӯҷа Сатторов нақшҳои асосиро иҷро намудааст.

## Даргузашт
Адҳам Холиқов 3 июли соли 2024 дар синни 76-солагӣ дар шаҳри Душанбе даргузашт.
## Ордену ҷоизаҳо
* Ордени «Дӯстии халқҳо» (2005)

## Эзоҳ

Гурӯҳ:Ҳунармандони Тоҷикистон
Гурӯҳ:Ҳунарпешаи театри давлатии академии опера ва балети ба номи Садриддин Айнӣ
Гурӯҳ:Ҳунарпешагони хизматнишондодаи ҶШС Тоҷикистон
Гурӯҳ:Ҳунарпешагони мардумии Тоҷикистон
Борис Наматиев

**Борис або́ Дави́дович  Намати́ев** ( 1930, Бухоро ё Керки (Туркманистон), Иттиҳоди Шӯравӣ — 19 январи, 2016, Ерусалим, Исроил ) - ҳунарпешаи театр, овозхон ва навозанда, Иттиҳоди  Шӯравӣ, Тоҷикистон, Ӯзбекистон ва Исроил. Вай аз табори яҳудиёни  бухорӣ буд. Соли 1989 ба ӯ унвони Ҳунарпешаи халқии ҶШС Тоҷикистон дода шудааст. Яке аз сарояндагони машҳури Шашмаком ва сурудҳои классикии яҳудиёни Бухоро, тоҷикӣ ва ӯзбекӣ буд. Овози тенори драмавӣ дорад.

## Зиндагинома
Тибқи баъзе сарчашмаҳо дар Бухоро ( ҶШС Ӯзбекистон ) ва бархе дигарҳо дар Керки ( ҶШС Туркманистон ) таваллуд шудааст. Дар синни 14-солагӣ ӯ дар театри ҷавонони Бухоро ба кор шурӯъ кард. Соли 1948, вақте ки ӯ 18-сола буд, ба Театри драмавии  ба номи Лоҳутӣ дар Душанбе даъват шуд. Сараввал кор дар театри ҳамчун бозигарони доира - навозандаи доира буд.

Боре, вақте ки ҳунарпешаи нақши асоси дар спектакли "Шаби ҳафтум" (дар асоси " Ҳазору як шаб ") бемор шуд, ин нақш ба Борис Наматиев вогузор шуд. Ва дар тӯли 44 сол - аз соли 1948 то 1992 дар ин театр кор кард ва маъруф шуд. Соли 1970 ба унвони Корманди шоистаи санъати ҶШС Тоҷикистон ва соли 1989 унвони Ҳунарпешаи халқии ҶШС Тоҷикистон дода шуд. Ба ғайр аз кор ҳамчун актери театр, Наматиев  сарояндаи машҳури сурудҳои Шашмақом буд. Соли 1988 албоми ӯ "Зулфи Парешон" ва соли 1990 - албоми дуввуми сурудҳояшро баровардааст.

Пас аз пошхӯрии ИҶШС, дар соли 1992 бинобар сар задани  ҷанги шаҳрвандӣ дар Тоҷикистон, ӯ ва оилааш аз Тоҷикистон ба Исроил кӯчиданд. Пас аз гузаштан ба Исроил, Наматиев фаъолияти эҷодии худро қатъ накард ва ба сурудхонӣ идома дод.

Илова ба забони модарии яҳудӣ-тоҷикӣ, вай бо забонҳои ибрӣ, тоҷикӣ, ӯзбекӣ ва русӣ ҳарф мезад.

## Сарчашмаҳо ва пайвандҳо

## Пайвандҳо

* Видео дар бораи Борис Наматиев дар YouTube

Гурӯҳ:Ҳунарпешаҳои Тоҷикистон
Гурӯҳ:Овозхонҳои Тоҷикистон
Гурӯҳ:Зодагонигузаштагони соли 2016
Гурӯҳ:Даргузаштагони 19 январ
Гурӯҳ:Зодагони шаҳри Бухоро
Гурӯҳ:Зодагони соли 1930
Гурӯҳ:Саҳифаҳое, ки бо тарҷумаҳои ношинос оварда шудаанд
Гурӯҳ:Яҳудиёни Тоҷикистон
Заранҷ

**Заранҷ** () ё **Заранг** — шаҳре дар ҷануби ғарбии Афғонистон ва маркази вилояти Нимрӯз аст. Ҳудуди 160 902 нафар (2015) ҷамъият дорад. Заранҷ гузаргоҳи марзии муҳимме байни Афғонистон ва Эрон ба шумор меравад, ки дар масири тиҷорат байни Осиёи Миёна ва Осиёи Ҷанубӣ бо Ховари Миёна аз аҳамияти қобили таваҷҷуҳе бархурдор аст.

## Таърих
Заранҷ ба муддати 141 сол пойтахти Саффориён буд.

## Мардум
Аҳолиаш тақрибан 160 902 (2015), аксарият балуч (44 %), паштун (34 %) ва тоҷик (22 %). Масоҳаташ тақр. 1561 км². Баландиаш аз с. б. тақр. 485 м, иқлимаш континентӣ, дараҷаи миёнаи гармӣ дар тобистон +30-400, дар зимистон +5-70. Заранҷ ҳоло 12 деҳа дорад.

## Эзоҳ

## Пайвандҳо
* Zaranj shows promise for future of Nimroz province 

Гурӯҳ:Шаҳрҳои Афғонистон
Толибҷон Бобоев

**Толибҷон Бобоев **(*Бобоев Толибҷон Ғаниевич;* 23 апрели 1955, Кӯлоб) — ҳунарпешаи театр. Ҳунарпешаи шоистаи Тоҷикистон (1989).

## Зиндагинома
Донишкадаи давлатии санъа­ти ба номи М. Турсунзода (1975) ва курсҳои олии роҳбарии театрии Ин­ститути умумииттифоқии коркунони маданияти ш. Маскавро (1987) хатм карда, солҳои 1985—1987 дар Театри ба номи Моссовети ш. Мас­кав таҷриба омӯхтааст. Солҳои 1975—2000 актёр, роҳбари бадеӣ, дирек­тори Театри мусиқӣ- мазҳакаи ш. Кӯлоб буд. Аз соли 2000 дар Дониш­кадаи давлатии санъати ба номи М. Турсунзода аз маҳорати актёрӣ дарс медиҳад, солҳои охир директори Театри давлатии ҷавонони ба номи М. Воҳидов аст. Аз беҳтарин актёрони театр маҳсуб меёбад, дар иҷрои ҳар образ рӯ ба навоварӣ мезанад, решаҳои дастнахӯрдаро аз ҳунар кашф менамояд, «Мулки меросӣ», «Сафар Амиршоев», «Найранг­ҳои Скапен», «Ҳуррият», «Фишор», «Заволи Ҷамбули Мастон», «Андро ва Сандро», «Муъҷизаи мукаррарӣ» спектаклҳоанд, ки ҳунараш дар онҳо зуҳур кардааст. Бо намоиши «Очаи Зика ва Бика» (ҳамроҳи Ҷумъахон Сироҷов) зиёда аз ду ҳазор маротиба баромад доштааст. Оид ба масоили рушди театр, аҳволу эҷоди аҳли фарҳанг беш аз сад мақолаи оммавӣ навиштааст.

Ишти­рокдор ва дорандаи ҷоизаи чандин ҷашнвора­ҳои театрист.

## Эзоҳ

## Адабиёт
* Арбобони фарҳанги тоҷик. Донишнома / Муаллиф-мураттиб Ёрмуҳаммади Сучонӣ. — Душанбе, 2016. — 863 с.

Гурӯҳ:Ҳунарпешагони хизматнишондодаи ҶШС Тоҷикистон
Гурӯҳ:Ҳунарпешаи театри давлатии ҷавонони Тоҷикистон ба номи М. Воҳидов